

**Орман қоры жерiнiң жекелеген учаскелерiн елдi мекендер жерiне ауыстыру туралы**

Қазақстан Республикасы Үкіметінің 2006 жылғы 15 желтоқсандағы N 1215 Қаулысы

      Қазақстан Республикасының 2003 жылғы 20 маусымдағы Жер кодексiнiң  130-бабына және Қазақстан Республикасының 2003 жылғы 8 шiлдедегi Орман кодексiнiң  51-бабына сәйкес Қазақстан Республикасының Үкiметi  **ҚАУЛЫ ЕТЕДI:**

      1. Осы қаулыға қосымшаға сәйкес "Петропавл мемлекеттiк орман мекемесi" мемлекеттiк мекемесiнiң (бұдан әрi - мекеме) Петропавл қаласының шекарасында орналасқан жалпы алаңы 270 гектар жер учаскелерi орман қоры жерiнiң санатынан елдi мекендер жерiнiң санатына ауыстырылсын.

      2. Солтүстiк Қазақстан облысының әкiмi:   
      1) орман шаруашылығын жүргiзуге байланысты емес мақсаттарда пайдалану үшiн орман алқаптарын алып қоюдан туындаған орман шаруашылығы өндiрiсiнiң шығындарын республикалық бюджеттiң кiрiсiне өтесiн;   
      2) алынған сүректi мекеменiң теңгерiмiне бере отырып, екпе ағаштарды кесудi жүргiзсiн.

      3. Осы қаулы қол қойылған күнінен бастап қолданысқа енгiзiледi.

*Қазақстан Республикасының*   
*Премьер-Министрі*

                                      Қазақстан Республикасы   
                                            Yкiметiнiң   
                                   2006 жылғы 15 желтоқсандағы   
                                     N 1215 қаулысына қосымша

**"Петропавл мемлекеттiк орман мекемесi" мемлекеттiк**   
**мекемесiнiң Петропавл қаласының шекарасында орналасқан,**   
**орман қоры жерiнiң санатынан елдi мекендер жерiнiң**   
**санатына ауыстырылатын жерiнiң экспликациясы**

|  |  |  |  |  |  |  |
| --- | --- | --- | --- | --- | --- | --- |
| Жер пайдаланушының атауы | Жалпы алаңы, га | соның ішінде | | | | |
| орман өскен | егістік | жайылым | құрылыстың астында | кеніш |
| "Петропавл мемлекеттік орман мекемесі" мемлекеттік мекемесі | 270 | 178,1 | 4,4 | 3,9 | 81,8 | 1,8 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК